Irina Camelia Begu reușește să treacă de Vika Azarenka după un meci de două seturi, 6-3, 6-2, în cadrul turneului WTA de la Roma, turneu dotat cu premii în valoare de 2,399,000 de euro. Meciul a fost la discreția româncei, încă din primul set, după ce a reușit break la scorul de 2-2. Vika Azarenka a greșit mult iar la Begu i-au ieșit toate mingile, căutând mult tușa. Pentru această performanță, de a trece în turul trei al întrecerii, Camelia Begu și-a asigurat un cec de 24,630 de euro și 105 puncte WTA. În turul următor Begu o va întâlni pe câștigătoarea din partida Johanna Konta-Roberta Vinci.

UPDATE: Johanna Konta este următoarea adversară a Cameliei Begu după ce a învins-o pe Roberta Vinci, scor 6-0 6-4